Penka Stojanova

Penka Stojanova (, 21. tammikuuta 1950 Plovdiv – 16. elokuuta 2019 Plovdiv) oli bulgarialainen koripalloilija ja olympiamitalisti.

Stojanova saavutti Bulgarian naisten maajoukkueessa olympiahopeaa Moskovassa 1980, olympiapronssia Montréalissa 1976, EM-hopeaa Bulgariassa 1972 ja EM-pronssia Ranskassa 1976. Hän kuului Bulgarian kokoonpanoon myös Tšekkoslovakian MM-kilpailuissa 1967 ja vuosien 1968, 1970, 1974, 1978, 1980 ja 1981 EM-kilpailuissa.

Bulgarian pääsarjassa Stojanova voitti maan mestaruuden WBC Maritsa Plovdivissa vuosina 1971, 1973 ja 1974 ja muita mitaleja. Hän oli myös ensimmäinen ulkomailla ammatikseen pelannut bulgarialaiskoripalloilija (Roma, 1981–1983). Stojanova kuoli Plovdivissa 69-vuotiaana. Hän oli sairastanut pitkään.

Lähteet 
 Penka Stoyanova Bio, Stats, and Results Olympics at Sports-Reference.com

Viitteet

Aiheesta muualla 
 Profiili FIBA Archive 
 Profiili FIBA Archive 
 Profiili FIBA Archive 
 

Bulgarialaiset koripalloilijat
Bulgarialaiset olympiamitalistit
Vuonna 1950 syntyneet
Vuonna 2019 kuolleet